recursal/SuperWikiNEXT-32B huggingface dataset:
Majlis penyampaian ijazah di Universiti Cardiff
Majlis penyampaian ijazah di Universiti Oxford
Balingan topi ke udara pada upacara penyampaian ijazah di Akademi Tentera Laut AS
**Konvokesyen** (Mal.; bahasa Inggeris: *convocation* diakar Latin *convoco* "memanggil; mengundang; mengumpulkan; menghimpunkan") atau **majlis penyampaian ijazah** atau **majlis graduasi** atau **wisuda** (Ind. serapan विशुद्ध *viśuddha* "jernih, sama sekali bersih atau suci") merupakan tindakan penerimaan atau penganugerahan ijazah akademik dari universiti atau upacara sedemikian. Perkataan "konvokesyen" berasal dari perkataan yang tidak semestinya sama maksudnya (maksud asal ialah "sekumpulan orang yang dihimpunkan untuk tujuan khas"). Di Amerika Syarikat dan Kanada, konvokesyen turut diadakan di peringkat sekolah dan kolej. Terdapat banyak tradisi yang berkait dengan upacara penyampain ijazah ini, yang paling terkenal kemungkinannya ialah lontaran topi siswazah ke udara.

Di kebanyakan universiti yang besar di Amerika Syarikat, di mana ratusan siswazah akan menerima ijazah sekaligus, biasanya terdapat satu majlis utama (di stadium atau tempat lain) yang diikuti dengan majlis-majlis yang lebih kecil di kampus. Upacara kecil ini dianjurkan oleh setiap fakulti dan merupakan upacara sebenar penganugerahan ijazah. Di tempat-tempat lain, cuma satu majlis diadakan, di satu tempat di kampus, tetapi dibahagikan kepada beberapa sesi di sepanjang hujung minggu. Ada juga universiti yang melangsungkan konvokesyen lebih dari sekali setahun.

Lihat juga
----------

* Kolej
* Matrikulasi
* Pakaian akademik
* Universiti

Rujukan
-------

1. ↑  "convoco". K. Prent, J. Adisubrata, W. J. S. Poerwadarminta (1969). *Kamus Latin-Indonesia*. Jogjakarta: Penerbitan Jajasan Kanisius. m/s. 196.
2. ↑  Wekke, Ismail (2012-10-20). "Konvokesyen: Wisuda ala Malaysia". *Kompasiana*. Dicapai pada 2024-04-03. Jika kita di Indonesia, tradisi akademik berupa rapat senat terbuka luar biasa dalam rangka penammatan kita namakan dengan wisuda. Sementara dalam tradisi Malaysia disebut dengan konvokesyen.
3. ↑  Rujuk:

	* Monier-Williams, Monier (1981). *A Sanskrit-English Dictionary*. Delhi, Varanasi, Patna: Motilal Banarsidass. m/s. 991. - melalui Edi Sedyawati dkk. (1994). *Kosakata Bahasa Sanskerta dalam Bahasa Melayu Masa Kini* (PDF). Jakarta, Indonesia: Pusat Pembinaan dan Pengembangan Bahasa Departemen Pendidikan dan Kebudayaan Republik Indonesia. m/s. 201–2. ISBN 979-459-416-4.

	* *Dewan Bahasa* (1991). **1**. m/s. 26.

Pautan luar
-----------

* Online graduation ticket trading resource
* Graduation songs from Brainy Music
* Lyrics of graduation songs
* Friends forever lyrics Diarkibkan 2007-09-27 di Wayback Machine
* Resources for Recent Graduates
* Motivational quotes from graduation speeches
**Agustina Mayangsari** atau lebih dikenali sebagai **Mayangsari** (lahir di Purwokerto, Jawa Tengah, 23 Ogos 1971; umur 52 tahun) merupakan seorang penyanyi, dan pelakon Indonesia yang dikenali dengan lagunya seperti "Harus Malam Ini" dan "Tiada Lagi". Selain menyanyi, Mayangsari juga memiliki kemampuan nyinden atau menyanyikan lagu-lagu Jawa.

Darah seni diwarisi dari kedua ibu bapanya. Ayahnya, Ki Dalang Sugito Purbocarito, ialah dalang sedangkan ibunya, Larasatun yang memiliki nama panggilan Nyi Woro Cengkir Gading ialah pesinden.

Mayangsari yang terkenal di era 1990-an membuat berita heboh pada tahun 2000-an kerana digosipkan dekat dengan putera mantan presiden RI Suharto, Bambang Trihatmodjo yang telah berkahwin dengan Halimah Agustina Kamil. Kemudian diketahui Mayangsari ternyata telah berkahwin siri dengan Bambang dan memiliki seorang puteri, Khirani Siti Hartina Trihatmodjo.

Kerjaya
-------

Mayangsari mula dikenali sejak melempar album perdana bertajuk *Gairah* pada awal tahun 1990. Sayang, album perdananya itu kurang berjaya di pasar. Setahun kemudian, Mayangsari kembali menerbitkan album *Selamat Malam Cinta*, dan cukup meledak. Kemudian menyusul *Pinta* (1992), *Agenda* (1993), *Biarkan Saja* (1994), *Rasa Cintaku* (1995), *Beri Kesempatan* (1996), *Harus Malam Ini* (1997), *Tiada Lagi* (1998), dan *Kusalah Menilai* (1999).

Di tengah gosip kehidupan peribadi yang terus menerpa, Mayangsari menerbitkan album ke 13, *Repackage* (2005). Album tersebut berisi 12 tembang yang terdiri dari 10 lagu-lagu lawas dan dua tembang baru. Beberapa lagu lamanya ada yang dibiarkan utuh, ada pula yang diaransemen ulang. Sedangkan dua lagu baru adalah ciptaan Bebi Romeo, "Kembali Mencintaimu" dan "Mengertilah" karya Irwan Simanjuntak. Berbeza dengan album sebelumnya, kali ini Ia menangani sendiri lagu karyanya alias menjadi seorang penerbit.

Diskografi
----------

* *Gairah* (1990)
* *Album Rock* (1991)
* *Selamat Malam Cinta* (1991)
* *Pinta* (1992)
* *Agenda* (1993)
* *Biarkan Saja* (1994)
* *Rasa Cintaku* (1995)
* *Beri Kesempatan* (1996)
* *Harus Malam Ini* (1997)
* *Tiada Lagi* (1998)
* *Kusalah Menilai* (1999)
* *Ijinkan* (2000)
* *Repackage* (2005)
* *Hanya Untukmu* (2014)

Rujukan
-------

1. ↑  Al Farisi, Baharudin (8 Julai 2020). Novianti Setuningsih (penyunting). "Kisah Cinta Mayangsari dan Bambang Trihatmodjo, Rayakan 20 Tahun Pernikahan". *Kompas.com*. Dicapai pada 19 November 2022.
2. ↑  Ny. Larasatun: Saya Tak Hadir di Pernikahan Mayang!
3. ↑  Mayangsari akan Luncurkan Album Repackage
4. ↑  Mayangsari Produseri Sendiri Album Barunya

Pautan luar
-----------

|  |  |
| --- | --- |
| Ikon tunas | Rencana mengenai penyanyi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Chelsea Grin** ialah sebuah kugiran deathcore Amerika dari Salt Lake City, Utah. Dibentukkan pada tahun 2007, kumpulan itu telah mengeluarkan dua EP dan tujuh album penuh. Sejak 2018, tiada ahli pengasas kekal dalam kumpulan itu.

Chelsea Grin pada asalnya diasaskan dengan nama Ahaziah. Barisan untuk Ahaziah termasuk vokalis Alex Koehler, pemain gitar Chris Kilbourn, pemain bass Austin Marticorena dan pemain gitar utama Michael Stafford. Marticorena memperkenalkan Andrew Carlston kepada Chelsea Grin dan membantu dalam menulis semula lagu mereka serta penciptaan bahan baharu apabila mereka menukar nama kepada Chelsea Grin tidak lama kemudian. Proses penulisan ini membawa kepada trek pada keluaran pertama mereka, EP bertajuk sendiri yang telah distrim dan dikeluarkan dalam talian melalui iTunes, kemudian dikeluarkan pada CD di seluruh dunia pada 27 Julai 2008. Pada awal karier kumpulan itu, mereka mengeluarkan lagu "Crewcabanger" dan "Lifeless" sebagai single, kedua-duanya diterima dengan baik oleh penonton yang mendengar di Myspace.

Kumpulan itu kemudiannya berusaha untuk menambah kedudukan gitaris ketiga yang membawa kepada pemerolehan Dan Jones dan David Flinn yang diikuti dengan penulisan album penuh mereka Desolation of Eden (2010), susulan rekod ini ialah My Damnation (2011) sebelum ini. memotong EP 2012 bertajuk Evolve.

Pada tahun 2013, Pablo Viveros menggantikan pengasas pemain dram Andrew Carlston dan mula menyumbang vokal kepada muzik mereka, membenarkan vokalis utama Koehler untuk memberi tumpuan semata-mata pada vokal yang menjerit manakala Viveros mengambil bahagian dalam geraman pertengahan hingga jarak rendah. Sejak itu, kumpulan itu mengeluarkan dua lagi lagu penuh, Ashes to Ashes pada 2014 dan Self Inflicted pada 2016. Sehingga 2018, kumpulan itu menamatkan tempoh lama mereka dengan menampilkan tiga pemain gitar kini hanya menampilkan satu. Pada tahun yang sama, vokalis Koehler meninggalkan kumpulan itu dan digantikan dengan bekas vokalis Lorna Shore Tom Barber. Dengan barisan empat keping baharu ini, Chelsea Grin secara rasmi mengeluarkan album kelima Eternal Nightmare mereka pada 13 Julai 2018.

Rujukan
-------

1. ↑  "Chelsea Grin sign to Rise Records - News - Alternative Press". *Alternative Press*. January 19, 2016. Dicapai pada October 1, 2016.
2. ↑  Chelsea Grin - Chelsea Grin Album Review Diarkibkan Julai 17, 2011, di Wayback Machine Thrash Magazine
3. ↑  "Chelsea Grin". Thesummitmusichall.com. Diarkibkan daripada yang asal pada February 2, 2014. Dicapai pada August 6, 2013.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Chelsea Grin*** |

* Tapak web rasmi

Templat:Chelsea Grin
**Sogdiyona Jizzakh** (Uzbekistan: *Soʻgʻdiyona Jizzax Futbol Klubi / "Сўғдиёна" Жиззах Футбол Клуби*), dahulunya **Sogdiana**, ialah sebuah kelab bola sepak profesional Uzbekistan yang berpangkalan di pekan Jizzakh, dan bermain dalam Liga Super Uzbekistan.

Pada zaman Kesatuan Soviet, kelab ini ikut bermain dalam Liga Kedua dan Pertama Kejohanan USSR. Pada tahun 1979, ia menjadi pemenang serantau "Asia Tengah" dari Liga Kedua Soviet. Dalam undian sulung Liga Tinggi Uzbekistan pada 1992, Sogdiana memenangi pingat gangsa liga ini, dan merupakan pencapaian yang masih tertinggi dalam sejarah kelab mereka. Selain daripada itu, mereka sudah berjaya tiga kali menjadi pemenang kejohanan dalam Liga Pertama Uzbekistan (kini dipanggil Liga Pro Uzbekistan), sekali memenangi pingat liga perak, dan juga pemenang dua kali Piala Liga Uzbekistan.

Pautan luar
-----------

* Laman rasmi PFK Sogdiana Jizzakh Diarkibkan 2014-03-30 di Wayback Machine (dalam bahasa Uzbek dan Rusia)
* Sogdiana Jizzakh di Soccerway
| Serendah |
| --- |
|  |
| **Geografi** |
| **Status** | Mukim |
| **Asal nama** | N/A |
| **Negara** |  Malaysia |
| **Negeri** |  Selangor |
| **Daerah** | Daerah Hulu Selangor |
| **Mukim** | Serendah |
| **Keluasan** | N/A |

**Serendah** ialah sebuah bandar kecil di daerah Hulu Selangor, Selangor, Malaysia. 
Di Serendah terdapat tempat yang menarik untuk dilawati, antaranya ialah Perigi Tujuh Serendah dan Air Terjun Serendah (atau Templer Kai). Perigi Tujuh Serendah di bina pada zaman dahulu bertujuan untuk mencegah banjir yang besar dari berlaku di kawasan rendah di sini. Antara sebab mengapa serendah mendapat nama. Tempat yang rendah ini sering mengakibatkan bah atau banjir besar berlaku. Sehubungan dengan itu sebuat empangan kecil di bina oleh pihak pengusaha lombong bijih timah yang berada di bahagian rendah kawasan ini untuk mengelakkan banjir dari berlaku. 

Ada yang berpendapat empangan ini di bina untuk menjadi kunci air utama kepada limpahan air sungai yang mengalir dari bahagian hulu dan terus bertakung di bahagian tasik buatan bahagian atas empangan kecil yang dinamakan Perigi tujuh ini.

Mitos pula menyatakan di mana, ada ketikanya empangan ini akan dikunjungi oleh puteri-puteri kayangan yang akan turun bersiram (mandi) di kawasan Perigi tujuh ini. biasa nya apabila pelangi kelihatan jatuh di kawasan Perigi tujuh ini dari kejauhan, dipercayai pada waktu itulah puteri-puteri kayangan ini akan turun bersiram (mandi).

Lokasi
------

Kira-kira 7km dari bandar Rawang dan boleh diakses dengan melalui Jalan Kuala Lumpur-Tanjung Malim , Dari Lebuhraya Utara-Selatan E1 Tabliczka AH2.svg AH2 boleh dihubungi melalui Persimpangan Sungai Buaya EXIT 117 dan Bukit Beruntung EXIT 118 serta boleh diakses melalui Jalan Pintasan Rawang.

Pengangkutan
------------

Bas berhenti-henti Kuala Lumpur-Tanjung Malim melalui pekan Serendah. Mulai 21 April 2007, perkhidmatan KTM Komuter yang sebelum itu berakhir di Rawang telah dilanjutkan ke Kuala Kubu Bharu melalui stesen keretapi Serendah.

Tempat-tempat menarik
---------------------

=PELANCONGAN (REKREASI)

1. Air Terjun Serendah
2. Perigi Tujuh Serendah
3. Laman Kasih Desa Melor Serendah

PELANCONGAN (SEPERTI HOTEL & TARIKAN PENGUNJUNG) 

1. Tasik Kebun Serendah
2. Sekeping Serendah
3. GG Reatreat

Kemudahan lain
--------------

* Balai Polis Serendah
* Pejabat Pos Serendah
* Stesen Komuter Serendah
* Masjid Nurul Iman Serendah
* Dewan Komuniti & Pusat Sukan Serendah

Sekolah
-------

* SK Serendah
* SMK Serendah
* SJKC Serendah
* SRA Serendah
* SK Antara Gapi
* Sekolah Qira'ati & Tahfiz Al-Qur'an Serendah
* Maahad Tahfiz Nurul Iman
* Sekolah Islam Integrasi Temanku

Kawasan Perumahan
-----------------

Rujuk Google Maps
**Orang asli** atau **orang peribumi** tidak mempunyai takrifan yang tetap, tetapi biasanya merujuk kepada masyarakat peribumi asal yang duduk dalam sesuatu negara, negeri, daerah ataupun tempat yang mempunyai hubungan tradisi dengan tempat tersebut dan diketepikan model budaya yang dominan. Terdapat beberapa perumusan yang diterima luas yang mentakrifkan istilah "orang asli" dengan lebih ketat telah dikemukakan oleh beberapa pertubuhan yang dikenali di peringkat antarabangsa, antaranya Pertubuhan Bangsa-Bangsa Bersatu, Pertubuhan Buruh Antarabangsa dan Bank Dunia. Orang asli yang dimaksudkan dalam rencana ini mengikut takrifan tersebut.

|  |  |
| --- | --- |
|  | Wikisource mempunyai teks asal berkaitan rencana ini:
***Draft United Nations Declaration on the Rights of Indigenous Peoples*** |

|  |  |
| --- | --- |
|  | Wikisource mempunyai teks asal berkaitan rencana ini:
***Convention concerning Indigenous and Tribal Peoples in Independent Countries*** |

Daripada sumber-sumber ini, takrifan kontemporari "orang asli" untuk sesuatu tujuan mempunyai kriteria yang cuba untuk memasukkan kumpulan budaya (dan keturunan mereka) yang mempunyai kesinambungan sejarah atau hubungan dengan kawasan tertentu, atau sebahagiannya, dan yang pernah atau sedang mendiami kawasan tersebut sama ada:

* sebelum ia dijajah atau diilhak; *atau*
* bersama-sama dengan kumpulan budaya lain semasa pembentukan negara bangsa; *atau*
* sebahagian besarnya terasing dari pengaruh pemerintahan sebuah negara bangsa,

Dan juga mereka yang:

* masih mengekalkan sebahagian ciri-ciri linguistik, budaya dan masyarakat yang berbeza, dan dengan itu kekal berbeza sedikit sebanyak daripada penduduk di sekitar dan budaya dominan negara tersebut.

Selain itu, satu lagi kriteria biasanya ditambah:

* mereka yang mengaku sebagai peribumi dan diakui oleh orang lain sebagai peribumi.

Lihat juga
----------

* Orang Asli di Malaysia

Rujukan
-------

1. ↑  Secretariat of the Permanent Forum on Indigenous Issues (2009). *State of the World's Indigenous Peoples*. New York: United Nations. m/s. 6.
**Sekolah Jenis Kebangsaan (C) Yuk Chai** atau nama ringkasnya *SJK (C) Yuk Chai*, merupakan sebuah Sekolah Jenis Kebangsaan yang terletak di Jln Ss 24/1 Taman Megah.

Pada 2009, Sekolah Jenis Kebangsaan (C) Yuk Chai memiliki 1751 pelajar lelaki dan 1755 pelajar perempuan, menjadikan jumlah keseluruhan murid seramai 3506 orang. Ia mempunyai seramai 136 orang guru.2009

Sejarah
-------

### Dari tahun 1939 hingga 1945

Pada tahun 1939, SJKC Yuk Chai dibuka di sebuah kuil yang terletak di 
Setapak. Pada tahun 1942 hingga 1945, setiap sekolah di Malaya menutup apa yang tinggal di sekolah seperti sekolah lain adalah runtuhan dan kemusnahan. Pada tahun 1945, Cheng Hua (yang juga pengarah pertama sekolah) membina semula Yuk Chai. Pada tahun ini Cheng Hua juga akan meminta Fu Wen Ming menjadi Guru Besar yang ketiga.

### Dari tahun 1954 hingga 1964

Pada tahun 1954, Pada 1954, SJKC Yuk Chai terpaksa berpindah selepas sebuah syarikat perlombongan membeli tanah tersebut. Ini adalah langkah pertama sekolah. Jumlah pelajar tahun ini ialah 120 pelajar. Pada tahun 1957, Tanah Melayu mencapai kemerdekaan sehingga menjadikan SJKC Yuk Chai sebagai sekolah kerajaan.

Pada tahun 1964, Chen Hua akan bersara sekali gus menjadikan Lu Zhuorong pengerusi kedua.

### Dari tahun 1970 hingga 1979

Pada tahun 1970,

Orang Penting
-------------

### Pengawas:

Chen Hua

  

  

### Pengerusi:

Chen Hua 程华 - 1939-1964

Lu Zhuorong 陆卓荣 - 1964-1978

Li Sen 黎森 - 1978-1979

Dato Tan Leong Min 拿督陈良民 - 1979-2013

Chong Fat Leong 张发龙 - 2013

### Guru Besar:

Pencapaian
----------

14/8/23 2023 Petaling U District Primary School Chinese Speech Contest: Tempat pertama dan tempat kedua

13/8/23 Kejohanan Olahraga MSSD 2023: 14 Emas, 11 Perak, 4 Gangsa

30/7/23 Pertandingan Bercerita Dewan Bahasa dan Pustaka Sambutan Ulang Tahun ke-67: Tempat pertama

30/7/23 2023 Pertandingan Ujian Bertulis BM SJKC Piala Perpaduan: Tempat ketiga, tempat kelima dan tempat kelima belas

03/7/23 Petaling U County Basketball League : Tempat pertama

Alamat
------

Sekolah Jenis Kebangsaan (C) Yuk Chai
Jln SS 24/1 Taman Megah
Selangor, Malaysia
Telefon = 378054575
Fax = 378063670

Galeri
------

Pengerusi semasa Chong Fat LongPengerusi semasa Chong Fat Leong
Ini di luar dewan sekolahIni di luar dewan sekolah

Pautan luar
-----------

* 

1. 1 2
2. ↑  "灵U县华小华语演讲赛 育才华小包办冠亚军". *www.enanyang.my* (dalam bahasa Cina). 2023-08-14. Dicapai pada 2023-09-04.
3. ↑  "八打灵U县篮球学联赛 育才华小夺双料冠军". *www.enanyang.my* (dalam bahasa Cina). 2023-07-03. Dicapai pada 2023-07-27.

  

YukChaiCoatOfArms.jpg
**Abdul Mutalib "Adeep" Nahar** (lahir 29 September 1978) ialah seorang penyanyi, penulis lagu dan penerbit rakaman Singapura. Beliau memulakan kerjaya muzik dengan menganggotai kumpulan 2D. Beliau juga paling dikenali sebagai ahli kumpulan The Fabulous Cats dari 2006 sehingga 2011, Adeep juga ialah naib juara Gema GegarVaganza 2018.

Kerjaya
-------

Adeep memulakan kerjaya muziknya dengan menganggotai kumpulan 2D (disebut Tudee), seterusnya menyertai kumpulan Aikanika. Di bawah bimbingan Cat Farish, beliau menyertai The Fabulous Cats dan sempat menerbitkan dua album bersama mereka. Beliau meninggalkan kumpulan itu pada 2011 selepas 5 tahun.

Beliau memegang watak Maliqurrahman dalam filem *Cuti-Cuti Cinta* arahan Ahmad Idham lakonan Farid Kamil dan Nora Danish.

Selepas meninggalkan The Fabulous Cats, Adeep menyertai kumpulan The Muhibbain dan merakamkan album *#LoveCintaMahabbah*. Pada tahun 2018, beliau menjadi salah seorang peserta *Gema Gegar Vaganza* musim kedua dan dinobatkan sebagai naib juara.

Kehidupan peribadi
------------------

Adeep telah berkahwin dan mempunyai dua anak.

Diskografi
----------

### Album studio

The Fabulous Cats
* *Fantastik* (2007)
* *Hyperkosmik* (2008)

The Muhibbain
* *#LoveCintaMahabbah* (2014)

### Single

* "Chantek" (2008) - Altimet
* "Cinta Kosmik" (2010) - The Fabulous Cats
* "Muncul Kamu" (2011) - The Fabulous Cats
* "Jangan Bimbang" (2015) - Erwan Muhibbain, Altimet, Andy Flop Poppy
* "Kalimah Cinta Teragung" (2018)
* "Izinkanlah" (2018)
* "Ampunkanlah" (2018)

Filemografi
-----------

### Filem

* *Cuti-Cuti Cinta* (2010)
* *Syaaban* (2023)

### Televisyen

* *Gema Gegar Vaganza* (musim 2; 2018)

Rujukan
-------

1. ↑  Adeep Nahar selesa bergelar guru vokal *Kosmo!*. 12 Julai 2018.
2. ↑  Adeep Nahar bukan ancaman *Harian Metro*. 5 April 2018.
3. ↑  Adeep Keluar Fabulous Cats Untuk Berdakwah Diarkibkan 2018-09-02 di Wayback Machine *mStar Online*. Diperoleh pada 25 Ogos 2011.
4. ↑  Definisi cinta Muhibbain Diarkibkan 2019-10-18 di Wayback Machine *Harian Metro*. 29 Januari 2016.
5. ↑  11 peserta bersaing dalam GGV2 *Berita Harian*. 21 Mac 2018.
6. ↑  Adeep tidak terburu-buru *Harian Metro*. 21 Mei 2018.

Pautan luar
-----------

* Adeep Nahar di Instagram
**Halim Yazid** (lahir **Abdul Halim Yazid**; pada 25 Oktober 1960, di Pasir Puteh, Kelantan) ialah seorang penyanyi dikir barat berbangsa Melayu yang pernah bergiat aktif dalam seni warisan dikir barat di Kelantan. 

Antara lagu dikir barat beliau ialah, Anak Tupai, Diri Ambo (Bangkit Asal) dan lain-lain. Beliau menetap di Lembah Klang, bersama keluarga.

Kerjaya[sunting | sunting sumber]
---------------------------------

### Kehidupan awal[sunting | sunting sumber]

Halim Yazid lahir dan tinggal di Pasir Puteh, Kelantan sehinggalah beliau tamat tingkatan enam. Kemudian melanjutkan pengajian di Universiti Malaya pada tahun 1980.

Beliau mendapat pendidikan tinggi di Universiti Malaya, berkelulusan Pendidikan: Sarjaba Muda Sastera (Kepujian). 

Sebelum bersara, belia juga pernah berkhidmat sebagai Pegawai Kebudayaan di Pusat Kebudayaan Universiti Malaya.

Diskografi
----------

**Halim Yazid** telah menghasilkan beberapa album Dikir Barat sejak dari tahun 1990. 

* **Kehilangan (1990)**
	+ Kehilangan
	+ Sungai Kelang
	+ Budak-budak Universiti
	+ Gadis Bukit Bintang
	+ Lambada Adaptasi (serunai)
	+ Ani
	+ Oh Carol
	+ Lady In Black
	+ Kojo No Tsuki
	+ Cinta Bilis 1 (serunai)
* **Beruntung Jadi Anak Kelantan (1993)**
	+ Bersain Nga Orang Comel
	+ Beruntung Jadi Anak Kelantan
	+ Tanah
	+ Ingat Sedara SeIslam
	+ Pass Universiti
	+ Telah Tinggal Tanah kelantan
* Angin (1998)
	+ Diri AmboTepung Kita
	+ Ani (versi baru)
	+ Sangkakala
	+ Wind Of Change
	+ Angin
	+ Menunggu Pelangi
	+ Berkecek Nga Anak
	+ Mengulek
	+ Sungai Kelang (versi cican)
	+ Oh Carol (remix)
	+ Apa Khabar Orang Kampung
* **Inovasi (2001)**
	+ Kenangan Selamat Tinggal
	+ Tupai
	+ Untuk Adik-adik USM
	+ 2001 Tahun Cabaran
	+ Bersain Dengan Orang Comel (remix)
	+ Seribu Erti
	+ Lalang
	+ Pesan Mak
	+ Diri Ambo (Bangkit Asal)
	+ Cinta Bilis 2(instrumental adaptasi)

Rujukan
-------

1. ↑
**Dikir Barat** merupakan satu persembahan negeri Kelantan yang disampaikan secara berkumpulan. Setiap kumpulan biasanya diketuai oleh seorang Tukang karut dan Tok Juara.

Tukang karut dan Tok Juara akan mendahului nyanyian sambil berbalas-balas pantun dan diikuti oleh awak-awak sebagai suara latar dengan suara yang kuat dan lantang.

Maklumat lanjut mengenai dikir barat
------------------------------------

Dikir Barat adalah suatu permainan tradisional yang paling digemari oleh masyarakat Melayu di Kelantan. Ianya wujud di kalangan masyarakat biasa di kampung kampung dan pinggir bandar. Di dalam persembahan Dikir Barat terdapat satu kumpulan yang diketuai oleh seorang Tukang karut dan Tok Juara. Mereka akan mengarut sambil berbalas - balas pantun dan diikuti oleh awak awak sebagai suara latar dengan suara yang kuat dan lantang.
Dikir barat ini boleh dipersembahkan sebagai hiburan atau pun dipertandingkan. Permainan ini biasanya dimainkan oleh masyarakat di musim menuai padi dan juga di majlis perkahwinan. 

Pertandingan selalunya diadakan oleh persatuan-persatuan belia tempatan, badan-badan kerajaan ataupun orang-orang tertentu untuk mengutip wang. Dikir Barat adalah permainan yang baru jika dibandingkan dengan teater tradisional yang lain. Perkembangannya sukar diatasi kerana ianya sering menerima perubahan dari bentuk persembahannya dari masa ke semasa mengikut perkembangan zaman.

Perkataan Dikir ialah hasil dari dua kombinasi seni iaitu Dikir dan pantun atau dikir dan karut. Pengertian "Karut" itu sendiri ialah dari istilah mengarut dalam bentuk pantun atau syair. Jadi Dikir Barat, Dikir Karut, Dikir pantun dan Dikir Syair adalah sama ertinya. Walau bagaimanapun di Kelantan ianya lebih terkenal dengan Dikir Barat dan di Selatan Thai dengan Dikir Karut.

Pautan luar
-----------

* Dikir Barat Diarkibkan 2009-08-28 di Wayback Machine
* Diarkibkan 2005-04-16 di Wayback Machine
* Asal dikir barat masih dipertikai - Infomuzik
**Andrew Weinberg** (lahir 1976)  merupakan seorang penulis televisyen Amerika Syarikat, yang terkenal dengan karyanya di *Late Night with Conan O'Brien* dan *The Tonight Show with Conan O'Brien*. Beliau juga merupakan pencipta bersama dan penulis bersama siri televisyen *Eagleheart (siri TV)* .

Anugerah
--------

Weinberg dan rakan penulisnya untuk *Late Night bersama Conan O'Brien* telah dianugerahkan Anugerah Emmy pada tahun 2007, dan menjadi calon pada tahun 2001, 2003, 2003, 2004, 2005, 2006, 2008 dan 2009.  Pada tahun 2006, mereka telah dianugerahkan Anugerah Writers Guild of America.  Menerusi *Late Night with Conan O'Brien*, Weinberg memainkan watak Shoeverine, Heavy Hands Harry, antara lain.

Pendidikan
----------

Weinberg menerima ijazah sarjana muda dari Universiti Cornell pada tahun 1998.

Rujukan
-------

1. ↑  Pledged to New York Alpha in 1995, which occurs Freshman year, placing his birth year in 1976.
2. ↑  See also Movie Web at Andrew Weinberg Diarkibkan 2010-06-17 di Wayback Machine.
3. ↑  "Writers Guild of America Awards 2010". Diarkibkan daripada yang asal pada 2013-01-17.
**Kak Yong** atau **Tengku Mariam Tengku Laksamana Nasir** adalah pengacara rancangan radio RTM bertajuk *Permintaan Apa itu*. Beliau ialah kerabat diraja Negeri Sembilan. Beliau mula menjadi ahli keluarga RTM pada tahun 1977 sebagai pekerja sementara dan tetap sebelum mengambil keputusan berhenti pada tahun 2002.

Pekerjaan
---------

Rancangan *Pemintaan Apa Itu* disiarkan selama setengah jam, setiap pagi Sabtu, 9.30 pagi akan ke udara sejak 1977 hingga 2002. Rancangan itu mendapat ilham dari Mohd Nor Amin. Rancangan itu dimulakan oleh Noramin yang dikenal sebagai Busu Noramin. Mereka bergandingan selama empat tahun dari 1977 hingga 1980.

Kak Yong, anak sulung daripada empat beradik dan merupakan kerabat diraja Negeri Sembilan.

Lagu yang dipopularkan ialah Sakit Gigi nyanyian Indra Shahril, Kain Pelikat (Anuar Zain dan Ellina) dan lagu-lagu nyanyian Andrian, Siti Musliha serta Gadis Melayu nyanyian Othman Hamzah.

  

Pada 1980, Noramin bekerja di rdio NHK Jepun selama empat tahun. Jadi Kak Yong diganding dengan Abang Chik@ Zainal Abas dan masa ditambah selama 45 minit. Tahun 1985, Kak Yong diganding pula dengan Abang Bull@ Hasbullah Awang. Konsepnya lebih ceria dan very friendly. Selain surat menyurat, kami mengundang tetamu ke studio terdiri daripada personaliti untuk segmen soal jawab.

Kak Yong diganding pula dengan Abang Salleh Abdul Rahman selama tiga tahun mulai 1989. Pada 1992, Kak Yong ditugaskan bersendirian. Beliau menjemput tetamu undangan seperti pemain boling negara, Shazlin Zulkifli dan artis seperti Syafinaz dan Kristal.

Hos kanak-kanak turut dijemput iaitu Adibah Ali Rahman,9, dan Nor meirysha Nurol Ashikin, 9, dengan Kak Yong sebagai anchor.

Keluarga
--------

Kak Yong pernah berkahwin dengan Sherkawi Jirim pada September 1978 hingga 1996 tetapi tidak mempunyai anak. Kak Yong pernah mengendalikan rancangan kanak-kanak untuk TV3.

Rujukan
-------

1. ↑  Kak Yong kecewa tiada rancangan kanak-kanak
*Sunan Kudus* dilahirkan dengan nama *Ja'far Shadiq*, putera dari pasangan Sunan Ngudung, (panglima perang Kesultanan Demak Bintoro), dan *Syarifah*, adik kepada Sunan Bonang. Sunan Kudus wafat sekitar 1550.

Sunan Kudus berkhidmat sebagai panglima perang di Kesultanan Demak, dan pada masa pemerintahan Sunan Prawoto, beliau menjadi penasihat Arya Penangsang. Selain menjadi panglima perang Kesultanan Demak, Sunan Kudus juga menjabat sebagai hakim istana Kesultanan Demak.

Karya Sunan Kudus
-----------------

Semasa berdakwah Islam di Kudus, Sunan Kudus menggunakan lembu sebagai alat untuk menarik orang ramai datang mendengar dakwahnya. Sunan Kudus juga membina *Menara Kudus* yang merupakan gabungan antara budaya Islam dan Hindu yang juga mempunyai sebuah masjid bernama Masjid Menara Kudus.

Pada tahun 1530, Sunan Kudus mendirikan sebuah masjid di kampung Kerjasan, Kudus Kulon, yang kini dikenali sebagai Masjid Agung Kudus dan masih wujud hingga kini. Masjid Agung Kudus kini terletak di dataran kota Kudus, Jawa Tengah. Satu lagi peninggalan Sunan Kudus ialah permintaannya kepada orang ramai supaya tidak mengorbankan lembu semasa Idul Adha untuk menghormati penganut agama Hindu dan menggantikan korban lembu dengan korban kerbau. Mesej ini masih dipatuhi secara meluas oleh masyarakat Kudus sehingga kini.

Wafatnya Sunan Kudus
--------------------

Pada tahun 1550, Sunan Kudus wafat ketika beliau menjadi Imam Sholat Subuh di Masjid Menara Kudus, dalam keadaan sujud. kemudian dia dikebumikan dekat Masjid Menara Kudus.

Dalam budaya popular
--------------------

* Dalam filem Sunan Kalijaga (1983), Sunan Kudus dilakonkan oleh Koesno Sudjarwadi.
* Dalam filem Sunan Kalijaga dan Syech Siti Jenar (1985), Sunan Kudus dilakonkan oleh Koesno Sudjarwadi.

Pautan luar
-----------

|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kelantan terkenal dengan pelbagai jenis makanan. Antaranya ialah keropok lekor, budu, nasi dagang, nasi kerabu, solok lada, ayam dan ikan percik, kuih-muih tradisi dan lain-lain. Budu dihasilkan daripada ikan yang diperam dalam tempayan manakala kuih seperti buah tanjung dan tahi itik dihasilkan daripada kuning dan putih telur.

Hiburan tradisional Kelantan
----------------------------

1. Dikir Barat
2. Gasing
3. Main Puteri
4. Makyong Kelantan
5. Menora Makyong
6. Silat
7. Wau Bulan
8. Wayang Kulit Kelantan (atau Wayang Kulit Siam)
9. Wayang Kulit Melayu
10. Kertok

Suatu ketika dahulu, Wayang Kulit Gedek (atau Wayang Gedek) yang terkenal di negeri Kedah dan Perlis juga dikatakan pernah bertapak di negeri Kelantan. Pada masa kini kerajaan Kelantan mengharamkan persembahan Wayang Kulit Gedek. Ia kini telah lenyap dari negeri Kelantan.

Main Puteri bermula sebagai satu cara perubatan alternatif dengan menggunakan alunan muzik yang menarik dan mempunyai sebahagian daripada kepercayaan animisme. Bagaimanapun ia kini telah berubah dan merupakan suatu bentuk hiburan. Pada masa kini kerajaan Kelantan mengharamkan Main Puteri.

Namun begitu, kerajaan Kelantan telah menapis permainan sama ada permainan atau hiburan yang boleh memesongkan akidah mengikut syarak yang ditetapkan oleh agama atau permainan yang berunsur perubatan dan yang jelas mempengaruhi perspektif masyarakat Kelantan.

Salah satu budaya yang tersohor yang gemar dimainkan oleh masyarakat Kelantan ialah Dikir Barat di mana budaya atau hiburan ini telah tersebar ke seluruh negara dan institusi pengajian tinggi.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Felina*** merupakan sebuah filem seram ngeri Malaysia 2019 arahan Sandosh Kesavan terbitan Janur Talkies. Filem ini ditayangkan pada 17 Januari 2019.

Sinopsis
--------

Adam (Shafiq Jamil) dan Felina (Raja Ilya) sedang menjalani sebuah ekspedisi di dalam hutan tebal. Sepanjang ekspedisi, Adam dan Felina terpaksa berhadapan dengan pelbagai cabaran selain harus akur dengan segala pantang larang. Pada suatu malam, sebaik sahaja kembali ke hotel tempat mereka menginap, 2 orang pekerja hotel tiba-tiba menyedari akan perilaku aneh Felina. Adam masih belum dapat meredakan emosinya menyaksikan keadaan Felina yang tidak dapat ditafsirkannya melalui rakaman video yang disaksikannya. 

Demi merungkai jawapan dan menyelamatkan Felina, Adam meminta bantuan Mutalib (Kamal Rezuan) yang menjadi penunjuk jalan sepanjang ekspedisi mereka. Sejak bermulanya ekspidisi, banyak persoalan timbul di antara mereka. Siapakah Qistina (Nur Qistina Raisah)? Siapa pula wanita Jawa yang muncul di antara mereka? Angkara siapakah kejadian aneh yang menimpa mereka? Mampukan Adam menyelamatkan diri dan semua? Atau mungkinkah, "Felina" adalah jawapan kepada persoalan-persoalan mereka?

Pelakon
-------

* Raja Ilya sebagai Felina
* Syafiq Jamil sebagai Adam
* Nur Qistina Raisah sebagai Qistina
* Zaidi Omar sebagai Tok Rawa
* Nashra Shah sebagai Ekawati
* Kamal Rezuan sebagai Mutalib
* Clarence Kuna sebagai Muni
* Seha Monica sebagai Suri

Keluaran dan sambutan
---------------------

*Felina* dikeluarkan pada 17 Januari 2019.

Rujukan
-------

1. ↑  Felina (2019) msn. Dicapai pada 19 Januari 2019.
2. ↑
3. ↑  Enam filem tempatan yang menggegarkan pawagam tahun 2019 *Rojak Daily*. Dicapai pada 19 Januari 2019.

Pautan luar
-----------

* *Felina*  di Pangkalan Data Filem Internet (IMDb)
**Pontianak Gua Musang** merupakan sebuah filem Melayu genre seram yang diterbitkan di Singapura pada tahun 1964. Filem Pontianak Gua Musang diterbitkan dalam bentuk filem hitam putih tanpa warna.

Filem Pontianak Gua Musang diarah oleh pengarah B.N. Rao pada 1964.

Ringkasan
---------

Rohani dan Halimah adalah saudara sepupu yang mencintai dengan lelaki yang sama, Amran, yang akhirnya memilih untuk bersama Rohani.

Kerana sifat cemburu, Halimah merancang untuk membunuh Rohani yang sarat mengandung dan akhirnya mati setelah melahirkan seorang bayi perempuan.

Bayi itu, Chomel, membesar dengan memiliki raut wajah yang mirip dengan ibunya. Ini menyebabkan Halimah mempercayai bahawa Chomel adalah jelmaan dari Rohani yang ingin membalas dendam.

Berdasarkan cerita dongeng dari Asia Tenggara, Pontianak adalah jelmaan hantu dari perempuan yang mati beranak. Hantu ini boleh menyerupai perempuan cantik yang memikat mangsanya sebelum bertukar menjadi mahluk seram dan membunuh mereka.

Pelakon
-------

* Suraya Harun sebagai Rohani / Chomel
* Malek Selamat sebagai Amran
* Ghazali Sumantri sebagai Nordin
* Umi Kalthum sebagai Halimah
* Wahid Satay sebagai Ali
* Alias Congo sebagai Tolol
* Mat Sentol sebagai Mydin
* Siput Sarawak sebagai Rafeah
* Siti Tanjung Perak sebagai Ani
* Yem Ja’afar sebagai Tok Penghulu
* Dollah Sarawak sebagai Orang Tua
* Chinta Yem sebagai Nenek Tua

Lagu
----

*

Pautan luar
-----------

* *Pontianak Gua Musang[*pautan mati kekal*]* di Sinema Malaysia
* *Pontianak Gua Musang Diarkibkan 2016-05-18 di Wayback Machine* di Filem Kita
**Sean William Ghazi** (lahir pada 4 April 1969) merupakan pelakon, penyanyi dan penari Malaysia. Beliau dilahirkan di Petaling Jaya, Selangor. Beliau mendapat pendidikan di London of Performing Art.

Ghazi mula dikenali pada tahun 1999 menerusi filem antarabangsa *Anna and the King*, disamping Jodie Foster dan Chow Yun-Fat. Beliau juga pernah terlibat dengan produksi teater dari London dan Eropah seperti *Miss Saigon*, *Rent[*perlu rujukan*]*  dan *The King and I*. Selain itu beliau juga pernah muncul dalam drama *Idaman* disamping Jalaluddin Hassan, Azah Aziz, Deanna Yusof dan ramai lagi.

Ghazi telah melancarkan album pertamanya, *Semalam*, pada November 2006, dan telah dianugerahkan Artis Baru Terbaik di Anugerah Industri Muzik ke-14 (AIM14).

Pada 1995, Ghazi pernah memenangi dalam satu pertandingan bakat yang dilakukan di Singapura, *Fame Awards*.

Diskografi
----------

* *Semalam* (2006)

Filemografi
-----------

### Filem

* *Anna and the King* (1999)
* *Split Gravy On Rice* (2022)

### Televisyen

* *Idaman* (1998-2001)

### Teater

* Miss Saigon
* The King & I
* Rent[*perlu rujukan*]
* Split Gravy On Rice[*perlu rujukan*]

Rujukan
-------

1. ↑  Sean Ghazi — from LA with love The Star Online. 30 September 2011.

Pautan luar
-----------

* Sean Ghazi di Pangkalan Data Filem Internet (IMDb)
Lagu **Bunga Melor** merupakan ciptaan lagu dan nyanyian P. Ramlee. Lirik lagu ini ditulis oleh S. Sudarmaji.

### Lirik

Di hujung sana tempatmu, bunga melur  

Bukan di taman yang indah, bunga melur  

Hanya di sudut halaman  

Tiada dihiasi jambangan indah permai  

Tapi warnamu yang putih, bunga melur  

Tandanya suci dan murni, bunga melur  

Walaupun ditiup debu  

Warnamu dan baumu tetap memikat kalbu  

Ibarat gadis desa, bunga melur  

Sederhana...  

Walau kering tak bercahaya, bunga melur  

Baumu memikat jiwa  

Semoga sabar dahulu, bunga melur  

Pada di satu ketika, bunga melur  

Masanya kan menjelma  

Disanjung dan dipuja  

Oleh gadis remaja

### Album

Kemudiannya, lagu ini banyak dimuatkan semula didalam beberapa artis di Malaysia seperti Siti Nurhaliza. Antara album-album yang dimuatkan lagu ini adalah:

| Album | Penyanyi | Tahun |
| --- | --- | --- |
| Lagenda | P.Ramlee | *tidak diketahui* |
| Sanggar Mustika | Siti Nurhaliza | 2002 |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Tasik Como** (Itali: *Lago di Como*code: it is deprecated , juga dikenali sebagai **Lario**; *Lach de Comm* dalam Insubric; Latin: **Larius Lacus**) ialah sebuah tasik dari glasier di Lombardy, Itali. Ia mempunyai keluasan 146 km², menjadikannya tasik ketiga terbesar di Itali, setelah Tasik Garda dan Tasik Maggiore. Dengan kedalaman 400 m ia merupakan antara tasik terdalam di Eropah dan dasarnya terletak lebih 200 m di bawah aras laut. Varenna, Lierna, Bellagio, Menaggio, Limonta dan Tremezzo membentuk kawasan geografi Tasik Como Tengah, yang dianggap sebagai bahagian paling ikonik dan eksklusif Tasik Como, dan hanya merangkumi kampung-kampung yang mempunyai pemandangan ke semenanjung Bellagio.

Selama berabad-abad Lierna telah menjadi tempat paling eksklusif di seluruh Tasik Como, sering dikunjungi oleh raja, permaisuri, keluarga raja, dan tempat pengurus dan berbilion-bilion terpenting di dunia membeli rumah, termasuk presiden dunia Mercedes. Perintah chivalric diasaskan di Gereja Lierna yang membenarkan kelahiran rumah diraja Raja-raja Itali, Savoy. Lierna ialah tempat di Tasik Como dengan kehidupan yang paling indah dari semua Tasik Como dan tempat yang paling diwakili oleh pelukis dari seluruh Eropah selama berabad-abad, mempunyai suasana yang ajaib. Tempat ini sangat peribadi, vila-vilanya tersembunyi dan bahkan George Clooney tidak berjaya membeli vila yang menawarkan lebih 100 juta euro selama bertahun-tahun. Selalunya dikatakan bahawa penduduk Lierna membayar kerana tidak mempunyai Lierna muncul di peta geografi Tasik Como selama berabad-abad. Amat sukar untuk berhenti di Lierna kerana sengaja tiada tempat letak kereta dan anda hanya boleh tiba dengan bot dengan memilih siapa yang datang. Vila-vila mewah di Lierna tidak ternilai dan merupakan salah satu simbol status terhebat di dunia.

Pasaran Hartanah
----------------

Lokasi mewah yang sangat diidamkan adalah kawasan pusat Tasik Como, menawarkan pemandangan yang menakjubkan dari hujung ikonik Bellagio hingga kepada kawasan yang indah merangkumi Tremezzo, Griante, Menaggio, Lierna, Fiumelatte, dan Varenna.

Apartmen di kawasan yang dicari ini memerlukan harga antara 5,000 hingga 7,000 euro setiap meter persegi, dengan beberapa penthouse terpilih yang mampu mencecah sehingga 25,000 euro setiap meter. Villa yang tidak berdikari biasanya berada di kisaran antara 10,000 hingga 15,000 euro, manakala villa berdikari dengan pemandangan tasik boleh melebihi 25,000 euro setiap meter persegi. Untuk sewaan, ruang seluas 80 meter persegi mungkin menimbulkan kos sehingga 7,500 euro sebulan, tidak termasuk yuran kondominium.

Tasik Como hari ini telah berkembang menjadi kawasan super eksklusif di Milan, mencerminkan kemewahan dan ketajaman dalam lanskap hartanahnya.

Pautan
------

* Pusat Tasik Como

Rujukan
-------

1. 1 2 3 4 5  "laghi italiani". Istituto Italiano di Idrobiologia. Diarkibkan daripada yang asal pada 2011-10-08. Dicapai pada 2006-11-17.

|  |  |
| --- | --- |
|  | Wikimedia Commons mempunyai media berkaitan: ***Tasik Como***. |
**Nostalgia** boleh difahamkan sebagai suatu rasa kerinduan, sebak atau keinginan mengenai pengalaman manis yang dirasai suatu masa dahulu atau di suatu tempat yang pernah dijejaki. Perasaan ini sering dikaitkan dengan kecenderungan kepada peristiwa yang berlaku dan orang yang wujud pada zaman dahulu, terutamanya mengenai "zaman kanak-kanak yang indah"; perkara ini dapat dihubungkan kepada rasa yang berat sebelah kepada ingatan tertentu.

Rasa nostalgia ini boleh dicetuskan melalui rangsangan deria bau dan sentuhan yang diproseskan dalam amigdala iaitu kawasan emosi otak manusia. Muzik dan cuaca juga dapat mencetuskan rasa ini dengan sama kuatnya.

Latar belakang
--------------

Perkataan *nostalgia* berakar daripada bahasa Yunani gabungan νόστοςcode: grc is deprecated  (*nóstos*), bermaksud "kepulangan", dan ἄλγοςcode: grc is deprecated  (*álgos*), iaitu "kesakitan". Istilah ini mula dicetus oleh Johannes Hofer (1669–1752) pada 1688 dalam disertasi Basel beliau yang mengaitkannya idea ini dengan perasaan rindu yang sering dialami askar upahan dari Switzerland terhadap pedalaman bergunung-ganang mereka ketika berkhidmat di kawasan Perancis dan Itali yang lebih rendah. Gejala yang dihidapi dikatakan termasuk pitam, demam panas, rasa tidak mudah hadam, sakit perut serta maut.

Antara tahun 1850-an dan 1870-an, nostalgia ini lama-kelamaan tidak dipandang langsung sebagai suatu penyakit tetapi lebih kepada suatu gejala, yakni lebih kepada suatu jenis melankolia yang boleh membawa kepada perkara yang lebih gawat seperti membunuh diri; dan pemikiran ini hampir lenyap selepas itu.

Rujukan
-------

1. ↑  Boym, Svetlana (2002). *The Future of Nostalgia*. Basic Books. m/s. xiii–xiv. ISBN 0-465-00708-2. Diarkibkan daripada yang asal pada 2017-02-08. Dicapai pada 2018-05-28. Cite has empty unknown parameter: `|ip=` (bantuan)
2. ↑  "'nostalgia' - Maklumat Kata". *Pusat Rujukan Persuratan Melayu*. Dewan Bahasa dan Pustaka Malaysia. Dicapai pada 29 Mei 2018.
3. ↑  Sedikides, Constantine; Wildschut, Tim; Arndt, Jamie; Routledge, Clay (October 2008). "Nostalgia: Past, Present, and Future" (PDF). *Current Directions in Psychological Science*. **17** (5): 304–307. doi:10.1111/j.1467-8721.2008.00595.x.
4. ↑  Morewedge, Carey K. (1 Oktober 2013). "It Was a Most Unusual Time: How Memory Bias Engenders Nostalgic Preferences". *Journal of Behavioral Decision Making* (dalam bahasa Inggeris). **26** (4): 319–326. doi:10.1002/bdm.1767. ISSN 1099-0771.
5. ↑
6. ↑  "Study: Nostalgia Makes Us Warm, and Cold Makes Us Nostalgic". 4 Disember 2012. Cite journal requires `|journal=` (bantuan)
7. ↑  John Tierney (8 Julai 2013). "What Is Nostalgia Good For? Quite a Bit, Research Shows". *The New York Times*. Dicapai pada 9 Julai 2013.
**Baba dan Nyonya** atau **Peranakan Cina** adalah segolongan keturunan kaum Cina yang unik kedudukannya di kalangan kaum Cina di dalam kumpulan etnik yang dinamakan Peranakan yang terdapat di Semenanjung Tanah Melayu, tertumpu di Negeri-negeri Selat, khususnya di negeri Melaka, Pulau Pinang di Malaysia dan Republik Singapura. Mereka juga dapat ditemukan di negara Gajah Putih (Thailand) khususnya di *Tanjung Salang* (Phuket) dan *Rundung* (Ranong) .Bagaimanapun, sebahagian mereka enggan mengakui bahawa mereka adalah orang Cina tetapi sebaliknya mendakwa bahawa mereka adalah rakyat British dan amat berbangga dengan kedudukan ini. Tambahan pula, mereka mengeji pendatang-pendatang Cina yang baru,  dan mempunyai kelab tersendiri yang tidak membenarkan pendatang-pendatang Cina masuk. Mereka memanggil diri mereka sebagai "Baba" atau "Peranakan" kerana kebudayaan mereka, yang berasal daripada warisan tradisi Cina, mempunyai unsur-unsur pengaruh kebudayaan Melayu. Penyesuaian dan resapan budaya mereka terhadap suasana sosio-budaya di persekitaran mereka di zaman silam, iaitu melalui perkahwinan campur yang berlaku di antara kaum-kaum Cina dan Melayu, adalah punca utama mengapa generasi-generasi seterusnya memanggil mereka sebagai "Baba". Dari segi anutan, kebanyakannya masih mengekalkan agama tradisional Cina dan Buddha, namun telah ramai yang memeluk agama lain seperti Kristian dan Islam yang amat popular di kalangan remaja.[*perlu rujukan*]
**Sekolah Menengah Kebangsaan Megat Dewa** atau nama ringkasnya *SMK Megat Dewa*, merupakan sebuah Sekolah menengah kebangsaan yang terletak di Jalan Kodiang.

Pada 2009, Sekolah Menengah Kebangsaan Megat Dewa memiliki 513 orang pelajar lelaki dan 523 orang pelajar perempuan, menjadikan jumlah keseluruhan murid seramai 1036 orang. Ia mempunyai seramai 67 orang guru.2009

Sejarah
-------

Sekolah Menengah Kebangsaan Megat Dewa pada mulanya ditubuhkan sebagai sebuah sekolah menengah cawangan kepada Sekolah Menengah Permatang Bonglai, Ayer Hitam, Kedah Darul Aman pada 1 Januari 1979. Pada masa itu, sekolah ini menumpang bangunan Sekolah Kebangsaan Megat Dewa dan sesi pengajiannya diadakan di sebelah petang.

Mulai 1 Januari 1982, sekolah ini dikenali sebagai Sekolah Menengah Kebangsaan Batu 20, Jalan Kodiang. Kod sekolah ialah KEA 4060. Pada 17 Jun 1982, sekolahi ini menggunakan bangunan sendiri di lokasi sekarang yang terletak 1 kilometer dari Pekan Megat Dewa. Sekolah ini dirasmikan oleh Tun Mahathir b Mohamad, pada 2 Ogos 1986. Mulai 27 Julai 1991, nama sekolah Menengah batu 20 ditukarkan kepada Sekolah Menengah Kebangsaan Megat dewa. Asrama desa diwujudkan pada penggal kedua sesi 1991/1992. Keluasan tapak ialah 6.48 hektar dan sekolah ini terletak kira-kira 1.5 km dari Simpang Batu 20 dan 1km dari Pekan Megat Dewa.

Dua sesi pengajian dijalankan iaitu sesi pagi bagi pelajar tingkatan 3, 4, dan 5 sementara sesi petang bagi pelajar tingkatan 1 dan 2. Mulai pada 30 Mac 2003, sekolah ini telah menjalankan satu sesi pengajian sahaja dengan siapnya dua buah blok bangunan baru. Mulai tahun 2005, kelas Pra-U telah diwujudkan dengan seramai 33 orang akan mengambil peperiksaan STPM buat kali pertama pada tahun 2006.

Pada 1 April 2009, SMK Megat Dewa telah dipilih sebagai sekolah bestari kategori luar bandar oleh KPM.

Pencapaian
----------

Alamat
------

Sekolah Menengah Kebangsaan Megat Dewa
Jalan Kodiang
06100, Kodiang
Kedah, Malaysia
Telefon = 6049251948
Faks = 6049257563

Pautan luar
-----------

*
**Mohd Shafizan Hashim**  (lahir pada 2 September 1982) ialah pemain bola sepak Liga Super Malaysia, Kedah FA. Dia merupakan ahli kepada Pasukan bola sepak kebangsaan Malaysia.

Kerjaya
-------

Dikenali sebagai *Pelam* oleh peminat hijau kuning, Shafizan terpilih dalam kesebelasan utama Kedah selepas Roshaidi Wahab mengalami kecederaan pada musim 2006/07. Pada 30 Jun, 2007, Shafizan membantu Kedah menjuarai Piala FA Malaysia selepas menewaskan Perlis FA 4-2 menerusi sepakan penalti. Selepas itu, dia membantu kedah menjuarai Liga Super Malaysia, dan Piala Malaysia.

Pada musim 2008, Shafizan sekali lagi membantu Kedah menjuarai tiga piala iaitu Liga Super, Piala FA, dan Piala Malaysia. Pada masa yang sama, Shafizan membuat penampilan perdana bersama pasukan utama Malaysia ketika menentang India pada 22 Julai, 2008 sebagai kesebelasan utama. Dia kemudian terpilih mewakili kesebelasan Malaysia untuk menentang Chelsea F.C.. Pada perlawanan ini, Malaysia XI tumpas 0-2.

Beliau rasmi bersara dari dunia bola sepak pada tarikh 1 Januari 2017.

Kini, pada tanggal 25 Mac 2024 beliau kembali ke pangkuan Pasukan Kedah Darulaman FC menanbur khidmat sebagai Penyelaras KDA FC B. Gandingan beliau bersama Baddrol Bakhtiar dibahagian pengurusan pasukan membawa banyak pengalaman untuk dikongsi bersama pemain muda.

Pautan luar
-----------

* Skuad Kedah musim 2007/08
**Nia Daniaty** (lahir 17 April 1964) ialah seorang penyanyi dan pelakon Indonesia. Nia Daniaty telah mendapat kemasyhuran dengan single hits "Gelas-Gelas Kaca" dan juga sering menyanyi beberapa lagu yang ditulis oleh pemuzik kanan Rinto Harahap. Di samping itu, Nia Daniaty telah muncul untuk beberapa sinetron dan filem, termasuk Antara Dia dan Aku yang telah dicalonkan untuk Pelakon Wanita Terbaik di Festival Filem Indonesia.

Beliau juga telah menerbitkan beberapa album studio pada era 1980an dan 1990an semasa kerjaya muzik beliau.

Kehidupan peribadi
------------------

Pada tahun 1991, Nia Daniaty telah berkahwin dengan ahli perniagaan dari Brunei Mohammad Hisham pada 25 September di Jakarta dan kelahiran seorang anak perempuan. Selepas setahun kemudian, Nia Daniaty telah bercerai dengan suaminya. Pada tahun 2002, Nia Daniaty berkahwin kali kedua bersama peguam Farhat Abbas, yang muda 12 tahun daripadanya. Daniati juga telah menuntut kepada suaminya Farhat Abbas untuk mengekalkan rumah tangga, yang telah dikurniakan seorang anak lelaki. Sebelum ini, Daniati tidak membenarkan Abbas untuk berpoligami.

Pada tahun 2014, Nia Daniaty telah bercerai kepada Farhat Abbas, kerana mempunyai hubungan sulit dengan jurucakap beliau Regina Andriane Saputra, isteri ahli politik Ilal Ferhard.

Diskografi
----------

* *Country vol.1*
* *Nia Daniaty The Best Of Pop Bossas*
* *Nia Daniaty Mega Pop Intim Vol 3*
* *Nia Daniaty 15 Lagu Terbaik*
* *Tembang Asmara Vol. 1 (Siapa Tak Ingin Disayang)*
* *Tembang Asmara Vol. 3 (Masih Ada Cinta)*
* *Tembang Asmara Vol. 4 (Tak Ingin Seperti Dia)*
* *Tembang Asmara Vol. 6 (Aku Tak Ingin Dimadu)*
* *Tak Ingin Seperti Dia I* (1993)
* *Tak Ingin Seperti Dia II* (1998)
* *Tak Ingin Seperti Dia III* (2016)

Filemografi
-----------

| Tahun | Tajuk | Peranan | Catatan |
| --- | --- | --- | --- |
| 1979 | *Antara Dia dan Aku* | Nur | Filem pertamaNominated - 1980 Indonesian Film Festival for Best Leading Actress |
| 1980 | *Senyum untuk Mama* |  | Peranan sokongan |
| 1980 | *Nostalgia di SMA* | Anggra | Peranan sokongan |
| 1981 | *Setetes Kasih di Padang Gersang* |  |  |
| 2016 | *Gelas Gelas Kaca* |  |  |
|

Rujukan
-------

1. ↑  KapanLagi (22 Disember 2004). "Nia Daniaty leaved by Farhat Abbas?". KapanLagi.
2. ↑  Dian Anditya Mutiara (28 Januari 2014). "Sebelum Ajukan Cerai, Nia Daniati Pernah Ditalak Farhat Abbas". Warta Kota.

Pautan luar
-----------

* flagPortal Indonesia

* Nia Daniaty di Instagram